open-index/open-wikipedia-markdown huggingface dataset:
Edgar Evans

**Edgar Evans** (* 7. März 1876 in Middleton, Rhossili, Wales; † 17. Februar 1912 in de Antarktis, vermootlich an den ünneren Beardmore-Gletscher) weer en walisischer Marineünneroffizier in den Deenstrang vun en *First Class Petty Officer* un Deelnehmer an de beid Antarktis-Expeditschonen vun Robert Falcon Scott.

## Leven
Evans weer de Söhn vun den Seemann Charles Evans (1839–1907). Nah den Besöök vun de St. Helen’s Boys School in sien Heimatoort is he 1891 in dat Öller vun 15 Johren de Royal Navy bitreeden. Af 1899 hett he sien Deenst up de HMS *Majestic* versehn, wo he Robert Falcon Scott kennenlehrt hett, de dor as Torpedo-Leutnant deen. Dor kreeg Evans sien Ökelnaam „Taff“.

1901 bit 1904 nehm Edgar Evans an de Discovery-Expedition, Scott sien eerst Reis in de Antarktis, deel. Nah sien Rückkehr hett he an' 13. Dezember 1904 sien Cousine Lois Beynon heiraadt, un in de folgen Johren keemen sien dree Kinner to Welt.

1910 wurr Evans utwählt ok an Scott sien tweet Antarktisreis, de Terra-Nova-Expedition, deeltonehmen. Teel weer de Eroberung vun den Süüdpool. Tosommen mit Scott, Wilson, Bowers un Oates hörr Edgar Evans to de Grupp, de an' 18. Januar 1912 den Pool recken dee. Roald Amundsen und de sien Grupp weern aber all fiev Week ehrder dor ween. 

Evans weer den Strapazen vun den Rückweg nich mehr wussen un is as Eerst vun de Expeditischoonsdeelnehmer storven. Up den Henweg harr he sück bi den Umbau vun en Schledden en Snittbesehren an de Hand totrucken. Den Wunn heel aber wohrschienlich wegen utbreeken Skorbut nich af, sonnern keem in jaggt un fung an to eitern. An' 4. Februar 1912 full  Evans in en Gletscherspalt. Wohrschienlich truck he sück dorbi en Besehren an sien Kopp to. In de Folg stell sück en flinken geistigen un körperlichen Verfall in. So geschwächt brook Evans, de nich mehr in dat Schleddengeschirr mittruck, an' 16. Februar 1912 dicht bi den Beardmore-Gletscher tosommen. De anner Mannschapsliddmaaten mussen ümkehren un hüm up den Schledden laden. In de Nacht is he denn storven, ahn dat Bewusstween weer torüch to kreegen hemm. Wu un wor he bestatt wurr, is nich överleefert, wiel dat in dat Daagbook vun Scott kein Upteeken doröver gifft un all anner Liddmaaten vun de Grupp ok bi disse Expeditschoon to Dood keemen. 

Nah Evans is da Evans-Firnfeld in de Antarktis nömmt.

## Literatur
* Isobel Williams: *Captain Scott’s Invaluable Assistant Edgar Evans*. The History Press, 2012, ISBN 0-7524-5845-0 (engelsch)

## Weblenken
* Edgar Evans, Körtbiografie up de Homepage vun dat Polar Museum an dat Scott Polar Research Institute der University of Cambridge
* Antarctic Explorers: The TERRA NOVA Expedition 1910-13 (engelsch)
Twendamm

**Twendamm** () is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Misselwarden mit bi.

## Geografie

De Oort liggt in de Masch von Land Wusten. De Noordsee is knapp dree Kilometer in’n Westen. Dat Water ut dat Rebeed flütt över Gravens af na de Misselwardener Waterlöös un de Misslwardener/Wremer Lemmasch.

De Naveröörd sünd Hornk, Veerhusen un Barlinghusen in’n Noorden, Mulsen un Wierde in’n Noordoosten, Sievern in’n Süüdoosten, Wremen, Noordwierde un Ellernworth in’n Süüdwesten un Mirk un Misselwarden in’n Noordwesten.

## Historie

In Twendamm hett dat en Hollanner-Windmöhl geven, de in dat 18. Johrhunnert in Besitt von’n Möller Abraham Grau weer. De Möhl is in de Tied üm 1930 afreten worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Wremen in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer vör 1852 in dat Twendammer Veerdel von dat Kaspel Misselwarden un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

Mit de Gemeenreform in Neddersassen an’n 1. März 1974 is de Gemeen Misselwarden Deel von de Samtgemeen Land Wusten worrn. To’n 1. Januar 2015 is de Gemeen Misselwarden oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn.

### Inwahnertall

### Religion

Twendamm is evangeelsch-luthersch präägt un höört to dat Kaspel von de Katharinen-Kark in Misselwarden.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

An Twendamm langs löppt de Landsstraat 129, de in’n Noordoosten na Mulsen, Dorum un Millm geiht un in’n Süden na Wremen, Dingen un Weddewarden. In’n Noordwesten geiht de Kreisstraat 68 na Misselwarden un op Padingbüddel to. Von de L&nbsp;129 in Wreem ut na Oosten löppt de Kreisstraat 66, de in Sievern de L&nbsp;135 krüüzt un bi Debst an de L&nbsp;118 un de L&nbsp;120 ran geiht.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so teihn Kilometer in’n Oosten von Twendamm  an de L&nbsp;119.

De nächste Bahnhoff is so bi dree Kilometer wied weg in’n Süden de Bahnhoff Wremen an de Bahnlien Bremerhoben–Cuxhoben.

## Footnoten
Lewen

**Lewen** betekent

* annere Schrievwies för Leven,
* Lewen, Oort in de Gemeen Wuster Noordseeküst in’n Landkreis Cuxhoben, Neddersassen.

**Lewen** is de Familiennaam von

* Hermann Lewen (* 1952), düütschen Intendant,
* Lars Lewén (* 1975), sweedschen Freestyle-Skier,
* Si Lewen (1918–2016), US-amerikaanschen Maler.

Kiek ok bi: Leven.
Karl Verner

**Karl Adolf Verner** (* 7. März 1846 in Aarhus; † 5. November 1896 in Kopenhagen) was eun däänsken Sprookwetenskopler. Heu deck 1865 eun belanrüiket Gesett över de Liudiutwickeln in de germaansken Sproken up.
Verner bröch süine Kinnertüid in Aarhus teo un begunn an 1864 an de Universität Kopenhagen Sprookwetenskop teo studeern. Heu studeer germaanske un slaavske Sproken, just seo os Sproken iut den aulen Orient.
1876 wurr heu Bibliothekar an’r Universitätsbibliothek in Halle an’r Saale. In’n Johre 1888 wurr heu eun Liddmoot van de Königlik Däänsk Akademie för de Wetenskopen, kreig 1892 den Daneborgorden un afsliuts 1897 den Titel os Ehrendokter an de Universität Heidelberg.

## Literatiur
*Harald Wiese: *Eine Zeitreise zu den Ursprüngen unserer Sprache. Wie die Indogermanistik unsere Wörter erklärt.* Logos Verlag Berlin 2007, ISBN 978-3-8325-1601-7.(haugdutisk)
*Daniel Kilham Dodge's review of Verner Dahlerup's ''Nekrolog over Karl Verner'' (engelsk)
Sorthum

**Sorthum** () is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Millm mit bi.

## Geografie

De Oort liggt op de Kant von de Geest (Hoge Lieth) na dat Siedland von de Masch von Land Wusten (söven Kilometer af von de Noordsee). Deelwies is dat Rebeed ok Moor. De Oort is dör den Millmer Beek von Millm trennt.

De Naveröörd sünd Millm un Northum in’n Noorden, Wanhöden in’n Noordoosten, Krümpel in’n Süüdoosten, Kraansborg in’n Süden, de Hoff Rosengoorn un de Millmer Südermarren in’n Süüdwesten, Grotenbüttel in’n Westen un de Millmer Noordermarren in’n Noordwesten.

## Historie

De Oortsnaams Northum, Millm un Sorthum billt een Grupp. De dree Naams kaamt von de Laag: Northum in’n Noorden, Millm in de Midd un Sorthum in’n Süden.

### Verwaltungsgeschicht

In de Franzosentied von 1810 bet 1814 hett de Oort to de Mairie Spiek in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer vör 1852 in dat Kaspel Millm un hett to dat Vaagdiegericht Land Wusten tohöört. Von 1852 bet 1885 weer dat in dat Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

An’n 1. Januar 2015 is de Gemeen Millm as Deel von de Samtgemeen Land Wusten mit de Gemeen Noordholt dör Fusion tohoopgahn un billt nu de Gemeen Wuster Noordseeküst.

### Inwahnertall

### Religion

Sorthum is evangeelsch-luthersch präägt un höört to dat Kaspel von de Pankratius-Kark in Millm.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

## Footnoten
Günter Weiß (Ünnernehmer)

**Günter Weiß** (* August 1928 in Wittenbarg) is en düütschen Ünnernehmer un Politiker von de CDU.

Weiß is 1928 as Söhn von’n Bäcker Fritz Weiß in Wittenbarg bi Fleest boren. He hett en Lehr as Bäcker bi de Bäckeree Wischmeyer in Oolwarder maakt. Nadem de Bäckeree von siene Öllern in Hamborg utbummt worrn is, hebbt se 1945 de Bäckeree Kröckel in Glüsen pacht un ehr 1952 ganz övernahmen. Weiß hett de Bäckeree later von siene Öllern övernahmen.

De Bäckeree hett he 1988 mit to de Tied 45 Mitarbeiders an sien Söhn övergeven. Vondaag hett se 240 Mitarbeiders.

## Politik

In Glüsen is Weiß 1956 in’n Gemeenraad wählt worrn. He weer 28 Johr Afornten in’n Kreisdag von’n Landkreis Horborg un fiev Johr Viez von’n Landraad Axel Gedaschko.

Von’n 5. November 1981 bet 27. November 1991 un noch en tweet Maal von’n 1. November 1996 bet 21. März 2008 weer he Börgermeester von de Gemeen Töst. Tosätzlich weer he von’n 14. Januar 1988 bet 31. Dezember 1998 Samtgemeenbörgermeester von de Samtgemeen Töst.

An’n 25. August 2008 is Weiß as Ehrenbörger von de Gemeen Töst uttekent worrn.

Siene Fro Marga hett he 1954 freet. De beiden hebbt dree Söhns.

## Footnoten
Westerndorf

**Westerndorf** betekent

* Westerndorf, Oort in de Gemeen Perach in’n Landkreis Altötting, Bayern,
* Westerndorf, Oort in de Gemeen Haimhausen in’n Landkreis Dachau, Bayern,
* Westerndorf, Oort in de Gemeen Wallersdorf in’n Landkreis Dingolfing-Landau, Bayern,
* Westerndorf, Oort in de Gemeen Baiern in’n Landkreis Ebersberg, Bayern,
* Westerndorf, Oort in de Gemeen Glonn in’n Landkreis Ebersberg, Bayern,
* Westerndorf, Oort in de Stadt Ebersberg in’n Landkreis Ebersberg, Bayern,
* Westerndorf, Oort in de Gemeen Frasdorf in’n Landkreis Rosenheim, Bayern,
* Westerndorf, Oort in de Gemeen Stephanskirchen in’n Landkreis Rosenheim, Bayern,
* Westerndorf, Oort in de Gemeen Arnstorf in’n Landkreis Rottal-Inn, Bayern,
* Westerndorf, Oort in de Stadt Rosenheim, Bayern,
* Westerndorf St.Peter, Oort in de Stadt Rosenheim, Bayern.

Dat is ok de hoochdüütsche Naam von

* Westerndörp, Oort in de Gemeen Belen in’n Landkreis Cuxhoben, Neddersassen.
Gemeen Heidenau

**Heidenau** () is en Gemeen in de Samtgemeen Töst in’n Landkreis Horborg in Neddersassen mit .

Hauptoord von de Gemeen sünd de twee tohoopwussen Dörper Avens un Evsdörp. An de *Hauptstraat* twüschen Avens un Evsdörp liggt ok dat Gemeenbüro. Blangen de twee Dörper höört ok de lüttjeren Öörd Veloh, Kallmoor, Hollinde,  Evsdörpermoor un Avensermoor mit to de Gemeen.

## Geografie

De Navergemenen sünd Hassbossel un Resbossel in’n Noorden, Hullnst in’n Noordoosten, Duhrn in’n Oosten, Töst in’n Süüdoosten, Wist in’n Süden, Stemmen in’n Süüdwesten un Tiss un Kalf in’n Westen (de letzten dree in’n Landkreis Rodenborg).

## Historie

De Gemeen Heidenau is 1928 ut de olen Gemenen Avens un Evsdörp tohoopleggt worrn. Bi de Gemeenreform in Neddersassen to’n 1. Juli 1972 is de Gemeen unverännert bleven, aver Maat von de Samtgemeen Töst worrn.

### Inwahnertall

## Politik

### Gemeenraad

;Liddmaten:
* 2001:
*: CDU: Arnd Dallmann, Karl-Heinz Detjen, Jens-Peter Gröngröft, Hans-Jürgen Harms, Jörg Prigge, Anette Randt
*: SPD: Michaela Eickhoff, Brigitte Harms-Meier, Alexander Kisil, Jürgen Meyer, Reinhard Riepshoff
* 2006:
*: CDU: Jürgen Cohrs, Hartmut Detjen, Karl-Heinz Detjen, Jens-Peter Gröngröft, Hans-Jürgen Harms, Jörg Prigge, Anette Randt
*: SPD: Andreas Brandt, Brigitte Harms-Meier, Henry Holst, Jürgen Meyer, Reinhard Riepshoff
*: Gröne: Peter Dörsam
* 2011:
*: CDU: Erik Abel, Hartmut Detjen, Linda Klindworth, Ole Kröger, Anette Randt, Hans Wilhelm Wilkens
*: SPD: Brigitte Harms-Meier, Henry Holst (wählt, aver hett sien Mandaat nich annahmen, för em is Michaela Eickhoff Raadsfro worrn), Otje Mohrbeck, Reinhard Riepshoff (in’n September 2014 rut ut de SPD, nadem ahn Frakschoon un Ne’e Liberale)
*: UWG: Peter Dörsam, Klaus Lachmann, Hans-Jürgen Wichern
* 2016:
*: CDU: Hartmut Detjen, Linda Klindworth, Ole Kröger, Anette Randt
*: UWG: Brigitte Harms-Meier, Klaus Lachmann, Otje Mohrbeck, Reinhard Riepshoff, Sibylle Schümann, Hans-Jürgen Wichern
*: FLH: Dierk Beneke, Marco Lohmann, Torsten Martens

### Börgermeesters

### Wapen un Flagg

Dat Wapen von de Gemeen wiest op roden Grund en sülvern Heidsnuck över en grönen Schildfoot mit twee sülvern Hannen, de inenanner faat. De Schildfoot is dör en sülvern Wellenband afdeelt.

## Footnoten



## Weblenken

* Websteed vun de Gemeen (hoochdüütsch)
Gemeen Wist

**Wist** () is en Gemeen in de Samtgemeen Töst in’n Landkreis Horborg in Neddersassen mit .

Blangen den Hauptoord Wist höört dor ok dat Dörp Wümm un de Hoff Quellen mit bi.

## Geografie

De Navergemenen sünd Duhrn in’n Noorden, Töst in’n Noordoosten, Königsmoor in’n Süden, Stemmen (Landkreis Rodenborg) in’n Süüdwesten un Heidenau in’n Noordwesten. Op en ganz lütt Enn in’n Süüdoosten stött Wist ok an de Gemeen Otter.

## Historie

Bi de Gemeenreform in Neddersassen to’n 1. Juli 1972 is de Gemeen unverännert bleven, aver Maat von de Samtgemeen Töst worrn.

### Inwahnertall

## Politik

### Gemeenraad

;Liddmaten:
* 2001:
*: CDU: Hans-Hermann Baden, Wilhelm Behrens, Claus Eckhard Bohling, Hans-Heinrich Bostelmann, Wolfgang Indorf, Falk Mildenberger, Dietrich Perschau
*: SPD: Ulrich Baier, Sven Bauer, Oliver Domin, Ulrike Wlecke
* 2006:
*: CDU: Hans-Hermann Baden, Wilhelm Behrens, Claus Eckhard Bohling, Wolfgang Indorf, Hans-Peter Meyer, Dietrich PerschauJan Hinnerk Zirkel
*: SPD: Sven Bauer, Oliver Domin, Ingo Martin, Ulrike Wlecke
* 2011:
*: CDU: Hans-Hermann Baden, Claus Bohling, Wolfgang Indorf, Hans-Peter Meyer, Marion Peters, Jan Hinnerk Zirkel
*: SPD: Sven Bauer, Ingo Martin, Marlies Scheuren, Ulrike Wlecke
*: Gröne: Bettina Wagner
* 2016:
*: WG: Hans-Hermann Baden, Sven Bauer, Claus Eckhard Bohling, Susanne Kurze, Peter Marquardt, Ingo Martin, Jens Matthies, Marion Peters, Jan Schellin
*: Gröne: Till Rennenkampff, Bettina Wagner

### Börgermeesters

### Wapen un Flagg

Dat Wapen von de Gemeen hett dree Feller. Dat baven is gröön un wiest waagrecht en sülvern Törfescher. Dat in de Midd is sülvern un wiest en gröne Heidlee un en gröne Heidhark, de krüüzt sünd. Dat Feld ünnen is rood. In de twee Feller ünnen sünd twee blaue Wellenlienen to sehn, de openanner tokaamt un denn wedder uteneen gaht.

De Wellenlienen sünd Symbol för de Strööm Oost un Wümm, de hier dicht bienanner kaamt un denn in verscheden Richten fleten doot (de Oost na de Elv un de Wümm na de Werser).

Moorescher un Heidlee un -hark staht för de Laag op de Geest un in dat Moor.

Dat Wapen hett 1977 Walter Bostelmann utklamüsert.

### Ehrenbörgers

Wist hett betherto (Stand 2016) twee Ehrenbörgers:

* 6. Januar 2006: Walter Bostelmann (* 1922) un Grethe Matthies, de de Kröönk von Wist schreven hebbt

## Literatur

* Walter Bostelmann, Grete Matthies: *Wistedt, Quellen, Wümme: Geschichte und Geschichten.* Gemeen Wist, Wist 1990

## Footnoten



## Weblenken

* Websteed von de Samtgemeen (hoochdüütsch)
Gemeen Will

**Will** () is en Gemeen in de Samtgemeen Töst in’n Landkreis Horborg in Neddersassen mit .

Blangen den Hauptoort Will mit dat Gemeenbüro an de *Hauptstraat* höört to de Gemeen ok dat Dörp Kamp un de lüttjeren Öörd Hinkenbossel, Kamperlien, Haßel, Cordshagen un Kamper Heid.

## Geografie

De Navergemenen sünd Töst in’n Noorden, Handörp in’n Oosten, Snevern (Landkreis Heidkreis) in’n Süden un Otter in’n Westen.

## Historie

De Gemeen Will is mit de Gemeenreform in Neddersassen an’n 1. Juli 1972 ut de olen Gemenen Will un Kamp tohoopleggt worrn. An’n sülven Dag is de Gemeen Maat von de Samtgemeen Töst worrn.

### Inwahnertall

## Politik

### Gemeenraad

;Liddmaten:
* 2001:
*: CDU: Angela Block, Gerhard Brenning, Rolf Meinecke, Rüdiger Nelke, Harald Schwarz, Rolf Splete
*: SPD: Heike Batke, Karin Bender, Maren Pries, Karsten Riebesell, Gerd Schröder
* 2006:
*: CDU: Angela Block, Gerhard Brenning, Frank Hetzel, Rolf Meinecke, Rüdiger Nelke, Harald Schwarz
*: SPD: Daniela Böhmker, Alexander Münichshofer, Dirk Renken, Gerd Schröder
*: FDP: Klaus-Dieter Fabian
* 2011:
*: CDU: Angela Block, Gerhard Brenning, Frank Hetzel, Rüdiger Nelke, Harald Schwarz, Rolf Splete
*: SPD: Michaela Bachorz, Alexander Münichshofer, Siegfried Raabe, Karsten Riebesell, Gerd Schröder
* 2016:
*: CDU: Gerhard Brenning, Matthias Brenning, Bernd Erhorn, Frank Hetzel, Harald Schwarz
*: SPD: Roland Leininger, Brigitte Nelke, Simone Nelke, Siegfried Raabe, Gerd Schröder
*: FDP: Klaus-Dieter Fabian

### Börgermeesters

### Wapen un Flagg

Dat Wapen von de Gemeen wiest över en grönen Schildfoot mit en gollen Posthoorn dor op dör en sülvern Wellenlien afdeelt op blauen Grund en sülvern Windmöhl.

De Wellenlien steiht för de Eest, de dör de Gemeen flütt. Dat Posthoorn steiht för de fröhere Poststatschoon an de Lien Celle-Hamborg. De Möhl steiht för dat Dörp Kamp mit de Kamper Möhl.

## Footnoten



## Weblenken

* Websteed von de Gemeen (hoochdüütsch)
Gemeen Otter

**Otter** () is en Gemeen in de Samtgemeen Töst in’n Landkreis Horborg in Neddersassen mit .

Blangen den Hauptoort Otter mit dat Gemeenbüro höört to de Gemeen ok de Dörper Lütt Todtshoorn, Groot Todtshoorn un Ottermoor un de lüttjeren Öörd Knick, Schillingsbossel, Riepshoff un Wümmgrund mit to.

## Geografie

De Navergemenen sünd Töst in’n Noorden, Will in’n Oosten, Snevern in’n Süden un Königsmoor in’n Westen. Op en ganz lütt Enn in’n Noordwesten stött Otter ok an de Gemeen Wist.

## Historie

De Gemeen Otter is mit de Gemeenreform in Neddersassen an’n 1. Juli 1972 ut de olen Gemenen Otter un Todtshoorn tohoopleggt worrn. An’n sülven Dag is de Gemeen Maat von de Samtgemeen Töst worrn.

### Inwahnertall

## Politik

### Gemeenraad

;Liddmaten:
* 2001:
*: CDU: Herbert Busch, Thorsten Gruel, Birgit Horstmann, Marianne Masuth
*: SPD: Dieter Schröder
*: UWO: Günter Dittmer, Peter Holste, Hans-Peter Link, Peter Luba, Gesa Sasse, Volker Wist
* 2006:
*: CDU: Herbert Busch, Thorsten Gruel, Hans-Werner Höft, Birgit Horstmann, Marianne Masuth
*: SPD: Bernhard Riebesell, Jens Schümann
*: UWO: Peter Holste, Gesa Sasse, Volker Wist
*: BWLO: Angela Zinn
* 2011:
*: CDU: Herbert Busch, Hans-Werner Höft, Birgit Horstmann, Hans-Heinrich Horstmann, Marianne Masuth
*: SPD: Bernhard Riebesell, Jens Schümann
*: UWO: Bernhard Bruhn, Günter Dittmer, Hans-Peter Link
*: BWLO: Angela Zinn
* 2016:
*: CDU: Karl-Heinz Ebeling, Torsten Gruel, Birgit Horstmann, Hans-Heinrich Horstmann, Marianne Masuth
*: SPD: Bernhard Riebesell, Jens Schümann
*: UWO: Bernhard Bruhn, Katharina Sasse
*: BWLO: Angela Zinn
*: enkelt: Bernd Thielsen

### Börgermeesters

### Wapen un Flagg

Dat Wapen von de Gemeen wiest op grönen Grund en hogen, sülvern Dreebarg. Över den Dreebarg gaht twee blaue Wellenlienen un ünner de Lienen is en gröne Böök to sehn.

## Footnoten



## Weblenken

* Websteed von de Gemeen (hoochdüütsch)
Gemeen Kakenstörp

**Kakenstörp** () is en Gemeen in de Samtgemeen Töst in’n Landkreis Horborg in Neddersassen mit .

Blangen den Hauptoord Kakenstörp höört to de Gemeen ok dat Dörp Boitschen, de Siedlung Op de Host un de Seggernhoff mit bi.

## Geografie

De Navergemenen sünd Winzendörp un Dreest in’n Noorden, Bookholt in’n Oosten, Töst in’n Süden, Duhrn in’n Westen un Hullnst in’n Noordwesten.

## Historie

De Gemeen Kakenstörp is mit de Gemeenreform in Neddersassen an’n 1. Juli 1972 ut de olen Gemenen Kakenstörp un Boitschen tohoopleggt worrn. An’n sülven Dag is de Gemeen Maat von de Samtgemeen Töst worrn.

### Inwahnertall

## Politik

### Gemeenraad

;Liddmaten:
* 2001:
*: CDU: Rainer Gerke, Uwe Lange, Heinrich Marquardt, Claus Niemann, Frank Pieper, Monika Riege, Walter Westphal
*: SPD: Arno Grewe, Reinhard Hinrichs, Edmund Puchmüller
*: Gröne: Michael Knobloch
* 2006:
*: CDU: Peter Hinrichs, Heiko Knüppel, Carsten Kröger, Uwe Lange, Holger Lötje, Christian Marquardt, Claus Niemann
*: SPD: Sabine Cermak, Reinhard Hinrichs, Edmund Puchmüller
*: FDP: Mathias Große
* 2011:
*: CDU: Daniela Gobat, Peter Hinrichs, Heiko Knüppel, Uwe Lange, Holger Lötje, Christian Marquardt
*: SPD: Klaus Göttsche, Reinhard Hinrichs, Sabine Rosinke
*: WG: Carsten Kröger, Michael Rapp
* 2016:
*: CDU: Jan-Peter Ebeling, Peter Hinrichs, Heiko Knüppel, Holger Lötje, Carmen Stora
*: SPD: Reinhard Hinrichs, Sabine Rosinke
*: WG: Michael Heins, Carsten Kröger, Heike Rahn, Michael Rapp

### Börgermeesters

### Wapen un Flagg

Dat Wapen von de Gemeen is blau un sülvern veerdeelt. Över de veer Feller sünd twee gollen Peerköpp leggt, de sik ankiekt.

De veer Feller staht för de Veerdörper, to de Kakenstörp fröher mit tohöört hett. Utklamüsert hett dat Wapen Heinz Panneck ut Winsen.

## Footnoten



## Weblenken

* Websteed von de Gemeen (hoochdüütsch)
Gemeen Duhrn

**Duhrn** () is en Gemeen in de Samtgemeen Töst in’n Landkreis Horborg in Neddersassen mit .

Blangen den Hauptoord Duhrn höört ok de Oord Hääg mit to de Gemeen.

## Geografie

De Navergemenen sünd Hullnst in’n Noorden, Kakenstörp in’n Oosten, Töst in’n Süden un Heidenau in’n Westen.

## Historie

Bi de Gemeenreform in Neddersassen an’n 1. Juli 1972 is de Gemeen unverännert bleven, aver Maat von de Samtgemeen Töst worrn.

### Inwahnertall

## Politik

### Gemeenraad

;Liddmaten:
* 2001:
*: CDU: Rolf Aldag, Klaus Cordes, Günther Erhorn, Albert Vollmer, Peter Wentzien
*: SPD: Heidi Kirste, Claus Zeulner
*: WG: Hermann Gevers, Hans Georg Hassenpflug
* 2006:
*: CDU: Peter Aldag, Rolf Aldag, Diethelm Brehm, Lars Kummer, Gustav Merkens, Carsten Wentzien
*: SPD: Christa Biermann, Claus Zeulner
*: WG: Hans Georg Hassenpflug
* 2011:
*: CDU: Rolf Aldag, Diethelm Brehm, Henrik Dallmann, Carsten Kleinknecht, Lars Kummer, Gustav Merkens, Carsten Wentzien
*: SPD: Christa Biermann, Claus Zeulner
*: WG: Helmut Gevers, Hans Georg Hassenpflug
* 2016:
*: CDU: Peter Aldag, Rolf Aldag, Diethelm Brehm, Henrik Dallmann, Dominik Heitmann, Carsten Kleinknecht, Carsten Wentzien
*: WG: Helmut Gevers, Hans Georg Hassenpflug (De WG hett noog Stimmen för dree Maten kregen, harr aver blots twee Lüüd op de List. Dorüm is een Platz in’n Raad leddig bleven.)
*: FDP: Klaus Cordes

### Börgermeesters

### Wapen un Flagg

Dat Wapen von de Gemeen wiest op grönen Grund twee kunzentrische, sülverne Krinks. Binnen de Krinks is en sülvern Doornbusch to sehn.

De Busch is as redend Wapen Symbol för den Naam von’n Oort.

## Footnoten



## Weblenken

* Websteed vun de Gemeen (hoochdüütsch)
Gemeen Handörp

**Handörp** () is en Gemeen in de Samtgemeen Töst in’n Landkreis Horborg in Neddersassen mit .

Blangen den Hauptoord Handörp höört ok de Dörper Hökel, Wörm un Inzmöhlen bi de Gemeen mit bi.

## Geografie

De Navergemenen sünd Bookholt in’n Noorden, Unnel in’n Süüdosten, Snevern (Landkreis Heidkreis) in’n Süden, Will in’n Westen un Töst in’n Noordwesten.

## Historie

De Gemeen Handörp is mit de Gemeenreform in Neddersassen an’n 1. Juli 1972 ut de olen Gemenen Handörp (Landkreis Horborg) un Inzmöhlen tohoopleggt worrn. An’n sülven Dag is de Gemeen Maat von de Samtgemeen Töst worrn.

### Inwahnertall

## Politik

### Gemeenraad

;Liddmaten:
* 2001:
*: CDU: Fred Behrens, Bodo Horn, Hermann Kröger, Andreas Rogel, Hans-Christian Schröder, Carsten Voß
*: SPD: Sven-Martin Sieb, Uwe Sieb
*: FW: Karlheinz Dörr, Hans-Peter Grimm, Hubertus von Hörsten, Harald Stemmler, Achim Triebelhorn
* 2006:
*: CDU: Hermann Kröger, Udo Kynast, Andreas Rogel, Hans-Christian Schröder, Holger Voß
*: SPD: Sven-Martin Sieb, Uwe Sieb
*: FW: Barbara Dörr, Karlheinz Dörr, Hans-Peter Grimm, Andreas Hinrichs, Heinrich Richter, Harald Stemmler
* 2011:
*: CDU: Iris Gronert, Udo Kynast, Andreas Rogel, Hans-Christian Schröder
*: SPD: Anne Renken, Uwe Sieb
*: FW: Karlheinz Dörr, Hans-Peter Grimm, Heinrich Richter, Harald Stemmler
*: Gröne: Waldemar Hindersin, Udo Kolm
*: enkelt Kannedaat: Andreas Matthies
* 2016:
*: CDU: Iris Gronert, Udo Kynast, Teresa-Marie Pelka
*: SPD: Anne Renken, Uwe Sieb
*: FW: Karlheinz Dörr, Hans Peter Grimm, André König, Heinrich Richter, Harald Stemmler
*: Gröne: Uwe Blanck, Waldemar Hindersin
*: FDP: Hans-Christian Schröder

### Börgermeesters

### Wapen un Flagg

Dat Wapen von de Gemeen wiest baven vörn op grönen Grund en gollen Wagenrad mit acht Speken, ünnen vörn op sülvern Grund twee blaue Wellenlienen un achtern op gollen Grund en swarte Föhr mit veer Worteln.

Dat Wagenrad un de Föhr sünd en Symbol för de Fösteree, de in de Gemeen fröher veel dreven worrn is. De veer Worteln von de Föhr staht för de veer Dörper. De Wellenlienen staht för de Strööm Eest un Seev, twüschen de de Gemeen liggt.

## Footnoten



## Weblenken

* Websteed von de Gemeen (hoochdüütsch)
Strathisla

**Strathisla** is en Whisky-Brenneree in Keith, Moray, Schottland. Se ist siet 1995 in’n Besitt vun *Chivas Brothers&nbsp;Ltd.* för Pernod Ricard. De Brenneree is de öllste Speyside-Destille, de hüüt noch bedreven warrt. De Naam kummt vun den Stroom Isla, de in de Neeg vörbilöppt. De Hüüs vun de Brenneree sünd in de schottischen Denkmollisten in de hööchste Kategorie A inordent. De Destille kann vun’n 21.&nbsp;März bit Enn vun’n Oktober för Besökers in föhrte Touren besöcht warrn.  

## Historie
De Destille Strathisla is 1786 vun George Taylor un Alexander Milne grünnt worrn, dormols noch ünner den Naam **Milltown** oder **Milton**. Se weer 1830 vun William Longmore övernahmen. Ehrn hüütigen Naam *Strathisla* hett se in de 1870er Johren kregen. Ruchweg söss Johren later is en Füür utbroken, wat en groten Deel vun de Brenneree tonichten maakt hett. 1890 weer de Destille in *Milton* ümnöömt.

George Jay Pomeroy weer 1949 de Besitter vun de Brenneree. He müss in’t Gefängnis, vunwegen dat he sien Stüürn nich betahlt harr. Dormit hett he ok de Brenneree in Gefohr bröcht. De Firma Chivas Brothers Ltd. hett ehr bi en Aukschoon opköfft un geev ehr den Naam *Strathisla* torüch. 1965 sünd twee ne’e Brennblasen dorto kamen. 1995 is Chivas vun Pernod Ricard övernahmen worrn.

## Produkschoon

De Strathisla-Destille höört to dat schottische Whiskyrebeet Speyside. Dat Water vör de Produkschoon stammt ut de Broomhill Spring in de Neeg vun de Brenneree. Arbeit warrt dor mit en Meeschfatt ut Eddelstahl vun 4,84&nbsp;t un ölven Gäärfatten to 24.500&nbsp;l ut Douglasienholt. Brennt warrt in twee *wash stills* un twee *spirit stills*. De Whisky warrt denn in Bourbon- un Sherry-Fatten lagert. Mit 2.400.000&nbsp;l in’t Johr tellt se to de lütteren Destillen an’n schottischen Whisky Trail.

En groten Deel vun de Produkschoon geiht in de Herstellen vun den Blend-Whisky *[[Chivas Regal]]*. Dat Hööftprodukt is de 12 Johr olle Single Malt, man dat gifft bito ok Single Malts in’t Öller vun 8, 18 un 21 Johren.

## Kiek ok
* List vun de schottischen Brennereen

## Borns


## Weblenken
Autobahndreeeck Drochters

Dat **Autobahndreeeck Drochters** is en plaant Autobahndreeeck in’n Landkreis Stood (Gemeen Drochters). Dat Dreeeck schall de Autobahnen A&nbsp;26 un A&nbsp;20 verbinnen. De Autobahnen sünd all beid noch nich boot.

## Historie

De A&nbsp;20 op dat Westöver von de Elv weer toeerst as A&nbsp;22 plaant. Eerst 2010 hett sik dat ännert un de plaante Autobahn warrt nu as Deel von de Küstenautobahn A&nbsp;20 tellt.

Dat Dreeeck höört to’n 5. Boafsnidd von de A&nbsp;26. Dat Ruumordnungsverfohren hett 2007 anfungen, dat Plaanfaststellungsverfohren noch gor nich.

Plaant warrt dat Dreeeck as linksrümme Trumpeet.

Dat gifft aver ok jüngere Plaans, na de de Oort Drochters nich över en Opfohrt an de Kreisstraat 28 anslaten warrn schall, man över en Straat, de na dat Gewarvrebeed Drochters löppt. Wenn dat so ümsett warrt, denn warrt ut dat Dreeeck en Autobahnkrüüz, dat den Naam *Kedener Krüüz* dregen schall.

## Footnoten
Luthereek (Stood)

De **Luthereek** is en Eek in de Stadt Stood. Se steiht an’n Ooldstadtring op en middelgrote Verkehrsinsel nich wied af von’n Stoder Bahnhoff twüschen de Straten *An’n Borggraven*, *Bahnhoffstraat* un *Iesenbahnstraat*. Dicht bi sünd ok de histoorschen Wallanlagen mit’n Borggraven.

## Historie

Jüst as in vele annere Öörd in Düütschland (List von de Luthereken) is an’n 11.&nbsp;November 1883 to’n 400.&nbsp;Geboortsdag von Martin Luther ok in Stood en Eek as Denkmaal för den Reformater plant worrn.

An’n 10.&nbsp;November - Luther sien Geboortsdag - harrn 1883 in beide Stoder Stadtkarken Schoolfeern stattfunnen. Dorüm hett dat annern Dag en Festtog dör de Stadt geven, de von’n Börgervereen organiseert weer un an’n Peermarkt mit en Festreed toenn güng. De Festreed hett de Pädagoog Carl Diercke hollen, de to de Tied Direkter von dat Lehrerseminar Stood weer. Na de Reed töög de Festversammlung wieder över de Hogendoorbrügg, üm de Luthereek an disse Steed to planten.

126 Johr nadem de Boom plant worrn is, hebbt de Stoder Börgermeester Andreas Rieckhof, Supperndent Thomas Kück un Ludger Ernst an’n 10.&nbsp;November 2011 en Henwiestafel blangen de Luthereek opstellt. Vörher harr de Stadt al den olen Gedenksteen ünner de Eek restaureren laten. De Henwiestafel vertellt in en korten Text, wannehr un worüm de Eek plant worrn is.

De Parkplatznood hett üm de Johren 1970 rüm dorto föhrt, dat ünner’n Boom fiev Parkplätz boot worrn sünd, so dat de Standoord von’n Boom deelwies versiegelt is. Üm de Vitalität von de Luthereek to bewohren, kriggt he een maal in’t Johr en Boompleeg.

## Weblenken

## Footnoten
Biathlon-Weltmeesterschapen 1962

De **4. [[Biathlon-Weltmeesterschapen|Biathlon-Weltmeesterschapen]]** funnen 1962 in Hämeenlinna in Finnland statt.

## Mannlüüd

### Eenzel 20 km



Datum: 4. März


### Staffel 3 x 7,5 km (Inoffiziell)





## Medaillenspiegel





## Weblenken
* Ergevnis vun dat Eenzelrennen up de Sieden vun de IBU (engelsch)
Ben Davis (Appel)

**Ben Davis** is en Appelsort, de in dat 19. un fröh 20. Johrhunnert in de USA wiet verbreedt weer. Dat is en striepten Winterappel mit apen oder halfapen Kelch, de middelgroot wurrd. De Boom is middelstark wassend, kugelkronig un besünners fruchtbor. 

Nah de Klassifikatschoon vun Lucas is Ben Davis en Root Reinette IX 3a (b).

To sien Afkömmlinge tellt de Cortland.

## Kiek ok
* List vun de Appelsorten

## Literatur
* Fr. Lucas: Ben Davis. In: Pomologische Monatshefte. 35, Nr. 3, 1889, S. 67–68.

## Weblenken
Höcht

**Höcht** betekent

* Höcht, Oort in de Gemeen Steenfeld in’n Kreis Sleswig-Flensborg, Sleswig-Holsteen,
* Höcht, Oort in de Gemeen Wuster Noordseeküst in’n Landkreis Cuxhoben, Neddersassen.

**Höcht** is de Familiennaam von

* Albert Höcht (1906–1992), düütschen Bargstieger un Kameramann,
* Johann Baptist Höcht (1870–1950), düütschen Bischop,
* Theodor Höcht (1650–1720), düütschen Bookdrucker.
Höcht (Land Wusten)

**Höcht** () is en Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Misselwarden mit bi.

## Geografie

De Oort liggt in de Masch von Land Wusten. De Noordsee liggt so bi 700 Meter in’n Westen. Dat Water ut dat Rebeed flütt över Gravens af na de Misselwardener Waterlöös.

De Naveröörd sünd Bowarden, Misselwardener Nedderstreek un Fockwarden in’n Noorden, Harmsbüttel un Engbüttel in’n Noordoosten, Flohborg in’n Oosten, Lütjendörp un Misselwarden in’n Süüdoosten, Feldhoff in’n Süden, Smarrn in’n Süüdwesten, Grohden in’n Westen un Solthörn in’n Noordwesten.

## Historie

### Verwaltungsgeschicht

De Oort weer vör 1852 in dat Süderveerdel von dat Kaspel Misselwarden un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

Mit de Gemeenreform in Neddersassen an’n 1. März 1974 is de Gemeen Misselwarden Deel von de Samtgemeen Land Wusten worrn. To’n 1. Januar 2015 is de Gemeen Misselwarden oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn.

### Inwahnertall

### Religion

Höcht is evangeelsch-luthersch präägt un höört to dat Kaspel von de Katharinen-Kark in Misselwarden.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

Höcht is över lüttjere Straten verbunnen mit de Kreisstraat 68, de in’n Noordoosten an Padingbüddel un Spiek langs na Noordholt geiht un in’n Süüdoosten över Misselwarden an de Landsstraat 129 bi Mulsen ran. De L&nbsp;129 löppt in’n Süden över Wremen, Dingen un Weddewarden na Bremerhoben-Speckenbüttel un in’n Noordoosten na Mulsen, Dorum un Millm.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so 14 Kilometer in’n Oosten von Höcht an de L&nbsp;119.

De nächste Bahnhoff is so bi fiev Kilometer wied weg in’n Süüdoosten de Bahnhoff Wremen an de Bahnlien Bremerhoben–Cuxhoben.

## Footnoten
Höchte

**Höchte** betekent

* Höchte, Gemeen in’n Kreis Lippe, Noordrhien-Westfalen,
* Höögd, en hoog Stück Land.

Dat is ok de hoochdüütsche Naam von

* Höcht, Oort in de Gemeen Wuster Noordseeküst in’n Landkreis Cuxhoben, Neddersassen.
Spoor- un Dorlehnskass Böörd Loomst-Heckthusen

De **Spoor- un Dorlehnskass Böörd Loomst-Heckthusen** eG is en Volksbank mit Seet in Loomst. De Bank höört to’n Genossenschaftsverband un hett twee Filialen (in de Öörd Loomst un Heckthusen). Den Vörstand billt Peter Winter un Brunhilde Tiedemann, de Vörsitter von’n Opsichtsraad is Dieter Tiedemann.

De BLZ is 241 628 98 un de BIC GENO DEF1 LAS. De Bilanzsumm weer an’n 31. Dezember 2014 129,5 Milljonen Euro. De Bank hett 49 Mitarbeiders, 11.520 Kunnen un 2285 Maten (Stand Dezember 2014).

## Historie

1949 hebbt se de *Saatbau Börde Lamstedt eGmbH* grünnt, de 1959 to de *Saatbau- und Kreditgenossenschaft Börde Lamstedt eGmbH* worrn is. Den Naam Spoor- un Dorlehnskass Böörd Loomst (Spadaka) hett dat Ünnernehmen denn 1965 kregen.

De landweertschoplichen Bezugs- un Afsatzgenossenschaften Armsdörp un Hollen sünd an’n 30. Juni 1971 mit de Spadaka tohoopgahn. 1975 hett dat Ünnernehmen denn en neet Gebüüd in Loomst in de *Lütte Straat* boot.

An’n 31. Dezember 1988 is de Bank dör Fusion mit de Spoor- un Dorlehnskass Mittelsnohn tohoopgahn un an’n 31. Dezember 1991 mit de Spoor- un Dorlehnskass Heckthusen.

De Filiaal in Mittelsnohn hett an’n 30. Juni 2017 dichtmaakt.

To’n 1. Juli 2018 hett de Bank ehr Worengeschäft (Hannel mit Woren för de Bueree, Energiehannel un de Raiffeisenmarkt in Loomst) an de Raiffeisen Werser-Elv afgeven. Düt Geschäft harr toletzt en Ümsatz von 13,5 Milljonen Euro. De Raiffeisenmarkt in Loomst is 1995 inricht worrn.

## Footnoten



## Weblenken

* Websteed von de Bank (hoochdüütsch)
Sylke Hummanik

**Sylke Hummanik** (* 7. Februar 1968) is en ehmalge düütsch Biathletin.

De Altenbergerin Sylke Hummanik weer vör allen in de Saisons 1992/93 un 1993/94 internatschonal aktiv. 

Hör best Ergevnis in’ Biathlon-Weltcup reck se 1993 as Sösstplatzierte bi en Sprintrennen in Antholz noch vör Petra Schaaf und Veronique Claudel. In dat sülvig Johr wurr se in Borowez ok bi de Biathlon-Weltmeesterschapen 1993 insett. Se keem dor in de Mannschap in in de Staffel to’n Insatz. In de Staffel verpass se mit de Olympiasülverdaillengewinnerinnen vun dat Vörjohr Uschi Disl, Antje Harvey un Petra Schaaf as Veertplatzeerte den Gewinn vun de Bronzemedaille, mit de Mannschap keem se dorto up Platz acht.

## Weblenken
* Sylke Hummanik in de Datenbank vun de IBU (engelsch)

## Enkeld Nahwiesen
Wolfgang Brinkmann

**Wolfgang Brinkmann** (* 23. Mai 1950 in Builefeld) is en ehmalger düütsch Springrieder un jetzig Ünnernehmer.

Brinkmann wurde he gemeensam mit Ludger Beerbaum, Dirk Hafemeister un Franke Sloothaak 1988 in Seoul Olympiasieger in dat Mannschaps-Springrieden. He gull as en vun de letzten Amateure. Tosommen mit sien Bröer Klaus Brinkmann führt he dat vun sien Vader Friedrich Wilhelm Brinkmann grünnd Textilünnernehmen bugatti Holding Brinkmann GmbH & Co. KG, en vun de gröttsten düütsch Herrenmodeproduzenten. Se wurn 2011 tosommen to'n *Unternehmer des Jahres in OWL* nömmt. Brinkmann bedrifft todem spoodriek en Rietstall in den Herforder Stadtdeel Laar.

## Enkeld Nahwiesen
Boris Arsenjewitsch Schilkow

**Boris Arsenjewitsch Schilkow** (russisch: Борис Арсеньевич Шилков, wetenschaplich  Transliteratschoon *Boris Arsen'evič Šilkov*; * 28. Juni 1927 in Archangelsk; † 27. Juni 2015 in Sankt Petersburg) weer en sowjeetsch Iesflinklöper.

1954 wurr Schilkow sowohl Welt- as ok Europameester in’ Mehrkamp. 1955 stell he en Weltrekord över 5000 Meter up, indem he de bitherig Besttiet gliek um 18 Sekunn ünnerbeeden dee. Dormit weer he de eerste Iesflinklöper, de disse Streck ünner 8 Minüüt leep. 

Bi de Olympisch Winterspelen 1956 in Cortina d’Ampezzo wurr he Olympiasieger över 5000 Meter vör Sigvard Ericsson un Oleg Gontscharenko.

Ok, wenn he över 5000 Meter meest nich to slahn weer, harr Schilkow aber Schwächen up de 10.000 Metern, de hüm mehrere Titel köst hett, so etwa bi de Weltmeesterschaften 1953, 1955 un 1957, bi de he nah dree Distanzen in Führung leegen harr.

Nah sien aktiv Loopbahn weer he ünner annern ok Trainer vun de sowjeetsch Natschonalmannschap.

## Enkeld Nahwiesen


## Weblenken
* Statistiken bi ''Speedskatingnews''
* Boris Schilkow in de Datenbank vun sportsreference.com (engelsch)
* Biographie (russisch)
Steenau (Land Wusten)

**Steenau** () is en Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Spiek mit bi un is vondaag binnen de Gemeen Deel von de Oortschop Noordholt.

## Geografie

De Oort liggt in de Masch von Land Wusten. De Noordsee is veer Kilometer in’n Westen un de Geest von de Hoge Lieth een Kilometer in’n Oosten. Dat Water ut dat Rebeed flütt af över Gravens hen na’n Wallsgroov un na de Spieker Waterlöös.

De Naveröörd sünd Dieksenn in’n Noorden, Spieker Noordermarren un Knill in’n Noordoosten, Scharnst in’n Oosten, Hartingspecken un Spieker Südermarren in’n Süüdoosten, Booth in’n Süden, Spiek in’n Süüdwesten, Cappeler Olendiek in’n Westen un Sielhusen, Spieker Olendiek un de Wackelstraat in’n Noordwesten.

## Historie

De Oort kummt 1357 as *Stennowe* toeerst in de Oorkunnen vör.

### Verwaltungsgeschicht

De Oort hett vör 1852 to dat Steenauer Veerdel von dat Kaspel Spiek in dat Vaagdiegericht Land Wusten tohöört un denn von 1852 bet 1885 to dat Amt Dorum. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Oort is as Deel von de Gemeen Spiek an’n 1. März 1974 mit de Gemeenreform in Neddersassen an de Gemeen Noordholt kamen. To’n 1. Januar 2015 is de Gemeen Noordholt oplööst un Deel von de ne’e Gemeen Wuster Noordseeküst worrn.

### Inwahnertall

### Religion

Steenau is evangeelsch-luthersch präägt un höört to dat Kaspel von de Georg-Kark in Spiek.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

## Weertschop un Infrastruktur

Vondaag sünd ok en Reeg Ünnernehmens in Steenau ansiedelt, ünner annern Raiffeisen Werser-Elv, de Kurverwaltung von de Gemeen Wuster Noordseeküst un en Filial von de Werser-Elv-Spoorkass.

### Verkehr

Dör Steenau löppt de Kreisstraat 14, de in’n Oosten bi Wusterheid an de Landsstraat 135 ran geiht un in’n Süüdwesten na Spiek un an de K&nbsp;68 ran. An’n Noordoostrand von Steenau geiht de K&nbsp;74 in’n Noorden dör Dieksenn un na Noordholt.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 3 Noordholt liggt so söss Kilometer in’n Süüdoosten von Steenau an de K&nbsp;14.

De nächste Bahnhoff is so bi veer Kilometer wied weg in’n Noordoosten de Bahnhoff Noordholt an de Bahnlien Bremerhoben–Cuxhoben.

## Footnoten
Raiffeisen Werser-Elv

De **Raiffeisen Werser-Elv** eG is en landweertschopliche Genossenschaft in dat Werser-Elv-Dreeeck. De Seet is in Beers.

De Raiffeisen-Genossenschaft na dat Vörbild von Friedrich Wilhelm Raiffeisen hett 1200 Maten, 200 Mitarbeiders un maakt en Ümsatz von üm un bi 100 Milljonen Euro.

Dat Ünnernehmen hett ölven Standöörd in’n Landkreis Cuxhoben (Cuxhoben, Oterndörp, Spiek, Wannen, Dourm, Niewohl, Steenau, Wehden, Beers un Elm), twee in’n Landkreis Stood (Freeborg un Drochters) un een in’n Landkreis Rodenborg (Alfs).

Blangen dat Hauptgeschäft mit Produkten un Produkschoonsmiddels för de Bueree bedrifft dat Ünnernehmen an twölv Standöörd Huus- un Goornmärkt, an dree Standöörd Bostoffhannels un an twee Standöörd Tankstellen.

Vörsitter von’n Vörstand is Helmut Kunde un Vörsitter von’n Opsichtsraad Klaus Wist (Stand Februar 2016).

## Historie

De Raiffeisen Werser-Elv eG geiht trügg op en ganze Reeg lüttjere Genossenschaften, de sik över de Tied dör Fusion tohoopdaan hebbt. 1966 sünd de Landweertschopliche In- un Verkoopsgenossenschaften Beers, Flögeln un Meckelst tohoopgahn un hebbt de Raiffeisen Worengenossenschaft Flögeln billt.

Disse Worengenossenschaft is 1970 mit de Landweertschoplichen Bezugs- un Afsatzgenossenschaften Kührst, Lintig un Alfs un de Saatbo Stotel to de Saatbogenossenschaft för den Kreis Wersermünn eGmbH tohoopgahn. Later hett dat Ünnernehmen Raiffeisen Saatbo Wersermünn eG heten un hett över de Tied en Reeg annere Genossenschaften övernahmen. Dat weren 1971 de Landweertschopliche Bezugs- un Afsatzgenossenschaft Sievern, 1972 de Landweertschopliche Bezugs- un Afsatzgenossenschaft Niewohl, 1988 de Raiffeisen Worengenossenschaft Elm, 1995 de Raiffeisen Worengenossenschaft Köhlen, 1997 dat Worengeschäft von de Volksbank Steenau eG un 1997 de Raiffeisen Worengenossenschaft Noordholt.

De Raiffeisen Saatbo Wersermünn eG is in dat Johr 2000 mit de Landweertschopliche Bezugs- un Afsatzgenossenschaft Oterndörp (LABAG) fusioneert un hett denn Raiffeisen Werser-Elv eG heten.

To’n 1. März 2010 hett dat Ünnernehmen ok noch den Bostoffhannel von Stock + Scheper mit de twee Standöörd in Dourm un Wehden övernahmen.

De Standoort Sievern hett in’n Dezember 2012 dichtmaakt un de Standoort Niewohl in’n April 2013. Dor warrt nu blots noch de Tankstell bedreven.

2013 hett de Raiffeisen Werser-Elv trüggwards to’n 1. Juli 2012 de Worengenossenschaft Alfs-Eversdörp övernahmen.

To’n 1. Juli 2018 hett de Raiffeisen Werser-Elv dat Worengeschäft von de Spoor- un Dorlehnskass Böörd Loomst-Heckthusen övernahmen (ünner annern mit’n Raiffeisenmarkt in Loomst, de 1995 inricht worrn is). Düt Geschäft harr toletzt en Ümsatz von 13,5 Milljonen Euro.

## Footnoten



## Weblenken

* Websteed von dat Ünnernehmen (hoochdüütsch)
Dodenbarg

**Dodenbarg** () is en lütten Oort in de Gemeen Söttmer (Samtgemeen Söttmer) in’n Landkreis Rodenborg, Neddersassen. De Oort höört polietsch al von öllers bi Evernhusen mit bi.

## Geografie

De Hoff liggt an de Wümm op’n Rand von de Geest twüschen Wümm un Wiest, dicht bi de Steed, an de de Reithbeek in de Wümm münnt.

De Naveröörd sünd Stuckenbossel, de Barkhoff un Söttmer in’n Noordoosten, Fährhoff un Evernhusen in’n Süüdoosten, Wümmingen un Postdörp in’n Süden un Otterbarg in’n Noordwesten.

## Historie

De Oort keem 1540 as *thom dodenberg* in en Oorkunn vör. De Naam kummt wohrschienlich von de Hünengräver, von de dat dor en Reeg geven hett.

De Hoff höört vondaag de Familie Böschen to, de dor siet 1987 Putenmast bedrifft.

### Verwaltungsgeschicht

In de Franzosentied von 1810 bet 1814 hett de Oort to de Mairie Horß in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Söttmer in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en un grötteren Landkreis Rodenborg worrn.

De Oort is as Deel von de Gemeen Evernhusen an’n 1. März 1974 mit de Gemeenreform in Neddersassen an de Gemeen Söttmer kamen.

### Inwahnertall

### Religion

Dodenbarg is evangeelsch-luthersch präägt un höört to dat Kaspel von de Georg-Kark in Söttmer.

För de Kathoolschen is de Corpus-Christi-Kark in Rodenborg tostännig.

## Weertschop un Infrastruktur

En Stück in’n Oosten von’n Hoff liggt de Raststeed Grundbargsee an de A&nbsp;1.

### Verkehr

Von Dodenbarg löppt een Straat na Oosten bi Evernhusen an de Kreisstraat 237 un een na Noordoosten dör Hemelbarg un in Stuckenbossel an de Landsstraat 168. De annern Weeg na Dodenbarg, de ok an de L&nbsp;155 twüschen Otterbarg-Bahnhoff un Postdörp gaht, sünd blots Feldweeg. De L&nbsp;168 löppt in’n Westen na Otterbarg un geiht in’n Oosten in de Bundsstraat 75 över, de na Söttmer un Rodenborg löppt. De K&nbsp;237 löppt von Evernhusen an de B&nbsp;75 twüschen Stuckenbossel un Söttmer.

De nächste Autobahn is de Autobahn 1 (Afsnidd Hamborg–Bremen). De Opfohrt 51 Postdörp liggt blots een Kilometer Luftlien von Dodenbarg weg in’n Süüdoosten op dat annere Över von de Wümm. Dor is aver blots över lüttjere Feldweeg hentokamen. Över betere Straten is de nächste Opfohrt so veer Kilometer in’n Noordoosten an de B&nbsp;75.

De nächste Bahnhoff is de Bahnhoff Otterbarg an de Bahnlien Hamborg–Bremen. Över de lüttje Wümmbrügg bi Dodenbarg is he blots dree Kilometer wied weg in’n Noordwesten. Över de beter utbooten Straten is he acht Kilometer weg, jüstso wied as de Bahnhoff Söttmer.

### Scholen

De Kinner von Dodenbarg gaht na de Grundschool Söttmer. Na de 4. Klass wesselt se op de Oberschool Söttmer oder op dat Gymnasium Söttmer.

Fröher sünd se na de Volksschool in Evernhusen gahn, de 1937 dichtmaken müss. Na 1937 güngen se denn na de Volksschool in Stuckenbossel, de 1975 en Butensteed von de Grundschool Söttmer worrn is un in de Johren 1980 ganz dichtmaakt hett. Sietdem mööt de Kinner ut Dodenbarg in Söttmer na School.

## Footnoten
Dodenberg

**Dodenberg** is de hoochdüütsche Naam von

* Dodenbarg, Oort in de Gemeen Söttmer in’n Landkreis Rodenborg, Neddersassen.

**Dodenberg** is de Familiennaam von

* Henning Dodenberg, düütschen Baadschopper.
Barkhoff

**Barkhoff** betekent

* Barkhoff, Oort in de Gemeen Söttmer in’n Landkreis Rodenborg, Neddersassen,
* Barkhoff, fröheren Hoff in Bremen,
* Barkhoff, Straat in Hamborg.

**Barkhoff** is de Familiennaam von

* Wilhelm Ernst Barkhoff (1916–1994), düütschen Jurist un Banker.

Kiek ok bi: Berkhoff, Barkhuff.